OpenLLM-France/wikimedia huggingface dataset:
# Pectoral d'Aguilar de Anguita

El Pectoral d'Aguilar de Anguita, el pectoral està realitzat en bronze i pertany a la cultura celtibèrica, trobat a la necròpoli de El Altillo d'Anguita, província de Guadalajara. Segle V .C.-o principis segle iv aC. -Tumba II de J.L. Argente Oliver, o Tumba A de Wilhelm Shüle-. Es conserva al Museu Arqueològic Nacional d'Espanya a Madrid, amb el nombre d'inventari 1940/27/AA/474.

## Descripció

Consisteix en dos discs de bronze units entre si per cadenetes, decorats amb motius geomètrics mitjançant repussat, dels que pengen diverses plaques ovalades també decorades.
Les elits dels guerrers celtibèrics acostumaven a cobrir-se amb escuts de cuir i lli sobre les que portarien, al pit i esquena, aquests pectorals realitzats en bronze. Només alguns personatges els portarien com a objecte de prestigi, pel que podria estar destinat només a cerimònies i exhibicions, més que per ser usat en combat.
Aquests pectorals de bronze podien ésser circulars o quadrangulars i podien ser articulats, si s'ajuntaven diverses plaques, amb anelles. També podien portar aplics penjats com a campanetes o d'altres plaques de mida més petita. La decoració era principalment amb motius geomètrics, possiblement relacionats amb temes astrals i tindrien caràcter apotropaico, és a dir, de protecció. La tècnica de decoració es feia mitjançant repussat o cisellada. Els dos discs grans tenen motius de decoració de cinc grups de cercles, mentre que als altres discs petits l'ornamentació és de dos cercles i punts repussats.

## Referències

* 1 2 «Pectoral de Anguita» (en castellà). Museo Arqueológico Nacional. [Consulta: 18 desembre 2015].
* ↑ Barril i Martínez, 1995, p. 175-187.
* 1 2 3 4 «Ficha completa. Pectoral de Anguita» (en castellà). CERES. [Consulta: 18 desembre 2015].

## Bibliografia

* Barril, Magdalena; Martínez, Francisco J. «El disco de Bronce y damasquinado en plata de Aguilar de Anguita (Guadalajara)». Trabajos de Prehistoria, Vol. 52, num. 1, 1995 [Consulta: 18 desembre 2015].

## Enllaços externs

* Web del Museu Arqueològic Nacional
# Pectínides

* No s'ha de confondre amb Pectínids.
Els pectínides (Pectinida) són un ordre de mol·luscs bivalves que inclou les petxines de pelegrí, entre altres moltes espècies. En classificacions antigues estaven inclosos a l'ordre Ostreida.

## Taxonomia

L'ordre Pectinida inclou 607 espècies actuals en quatre superfamílies, a més de nombroses espècies fòssils:

### Superfamíles actuals

* Superfamília Anomioidea Rafinesque, 1815
** Família Anomiidae Rafinesque, 1815
** Família Permanomiidae J. G. Carter, 1990 †
** Família Placunidae Rafinesque, 1815
* Superfamília Dimyoidea P. Fischer, 1886
** Família Dimyidae P. Fischer, 1886
* Superfamília Pectinoidea Rafinesque, 1815
** Família Cyclochlamydidae Dijkstra & Maestrati, 2012
** Família Neitheidae Sobetski, 1960 †
** Família Pectinidae Rafinesque, 1815
** Família Pleuronectitidae Hautmann, 2011 †
** Família Propeamussiidae Abbott, 1954
** Família Spondylidae Gray, 1826
** Família Tosapectinidae Trushchelev, 1984 †
* Superfamília Plicatuloidea Gray, 1854
** Família Plicatulidae Gray, 1854

### Superfamíles fòssils

* Superfamília Aviculopectinoidea Meek & Hayden, 1865 †
* Superfamília Buchioidea Cox, 1953 †
* Superfamília Chaenocardioidea S. A. Miller, 1889 †
* Superfamília Entolioidea Teppner, 1922 †
* Superfamília Euchondrioidea Newell, 1938 †
* Superfamília Eurydesmatoidea Reed, 1932 †
* Superfamília Heteropectinoidea Beurlen, 1954 †
* Superfamília Oxytomoidea Ichikawa, 1958 †
* Superfamília Prospondyloidea Pchelintseva, 1960 †
* Superfamília Pseudomonotoidea Newell, 1938 †
* Superfamília Pterinopectinoidea Newell, 1938 †

## Referències

* ↑ «WoRMS - World Register of Marine Species - Pectinida». [Consulta: 10 març 2021].
* ↑ «ITIS Standard Report Page: Ostreoida». [Consulta: 10 març 2021].
* ↑ «WoRMS - World Register of Marine Species -Taxonomic tree». [Consulta: 10 març 2021].
# Palau Episcopal de Braga

El Palau Episcopal de Braga (en portuguès Paço Episcopal Bracarense) va ser el palau dels arquebisbes de Braga, Portugal. Està situat al centre històric, molt a prop de la catedral i al costat dels jardins de Santa Bàrbara. La construcció de nous edificis al llarg dels segles va tenir com a resultat un extraordinari conjunt urbà multiarquitectònic. Així com en el passat va ser la seu de la major entitat sociocultural de la regió (església catòlica), avui ho continua sent com a rectoria de la Universitat del Minho. També s'utilitza com a biblioteca i arxiu. La façana data dels segles xiv, xvii i xviii, però un gran incendi va destruir el seu interior al segle xviii.

## Referències

* ↑ Ribeiro, Maria do Carmo. O Antigo Paço Arquiepiscopal de Braga (en portuguès). Reitoria da Universidade do Minho, 2011. ISBN 978-972-8599-23-6..
* ↑ «Paço Arquiepiscopal de Braga / Biblioteca Pública e Arquivo Distrital de Braga / Reitoria da Universidade do Minho» (en anglès). Monumentos. Sistema de Informação para o Património Arquitetónico. [Consulta: 23 juliol 2023].
# Waltham (Massachusetts)

Waltham és una població dels Estats Units a l'estat de Massachusetts. Segons el cens del 2007 tenia 59.758 habitants.

## Demografia

Segons el cens del 2000, Waltham tenia 59.226 habitants, 23.207 habitatges, i 12.462 famílies. La densitat de població era de 1.800,6 habitants/km².
Dels 23.207 habitatges en un 0% hi vivien nens de menys de 18 anys, en un 41,3% hi vivien parelles casades, en un 8,9% dones solteres, i en un 46,3% no eren unitats familiars. En el 34,2% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,01.
Per edats la població es repartia de la següent manera: un 15,5% tenia menys de 18 anys, un 16,8% entre 18 i 24, un 34,4% entre 25 i 44, un 20,2% de 45 a 60 i un 13,1% 65 anys o més.
L'edat mediana era de 34 anys. Per cada 100 dones de 18 o més anys hi havia 95,6 homes.
La renda mediana per habitatge era de 54.010 $ i la renda mediana per família de 64.595$. Els homes tenien una renda mediana de 42.324 $ mentre que les dones 33.931$. La renda per capita de la població era de 26.364$. Entorn del 3,6% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Kenneth Geddes Wilson (1936 - 2013) físic, Premi Nobel de Física de l'any 1982.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waltham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Waltham». American Fact Finder. Oficina del Cens dels Estats Units, 12-01-2010.

## Vegeu també

* The Daily News Tribune
# Westbeach Recorders

Westbeach Recorders va ser un estudi de gravació de Hollywood conegut per enregistrar grups de punk rock com ara Bad Religion, Avenged Sevenfold, NOFX, Rancid, The Offspring, Blink-182, Lagwagon, L7, Millencolin, MxPx, Propagandhi, Strung Out, Voodoo Glow Skulls o Pennywise. Va ser fundat el 1985 pel guitarrista de Bad Religion Brett Gurewitz a Culver City després de formar-se com a enginyer d'àudio. A Westbeach Recorders Epitaph Records hi va tenir la seva primera oficina.
Donnell Cameron es va convertir en soci el 1988 i va ser el propietari i enginyer de l'estudi fins al 12 de maig de 2010, quan Westbeach Recorders va tancar portes.

## Referències

* ↑ «Against the Grain: The Oral History of Epitaph Records» (en anglès americà), 19-10-2010. [Consulta: 11 maig 2022].
* ↑ Billboard (en anglès). Nielsen Business Media, Inc., 1996-05-04.
* ↑ Diehl, Matt. My So-Called Punk: Green Day, Fall Out Boy, The Distillers, Bad Religion---How Neo-Punk Stage-Dived into the Mainstream (en anglès). St. Martin's Publishing Group, 2013-09-24. ISBN 978-1-4668-5306-5.

## Bibliografia

* Ruland, Jim. Haz lo que quieras. La historia de Bad Religion. Móstoles: Neo Person, 2021. ISBN 978-84-15887-65-2.
# West Yellowstone

West Yellowstone és una població dels Estats Units a l'estat de Montana. És un poble molt ben situat, just a l'entrada oest del Parc Nacional de Yellowstone. Segons el cens del 2000 tenia 1.177 habitants.

## Demografia

Segons el cens del 2000, West Yellowstone tenia 1.177 habitants, 518 habitatges, i 289 famílies. La densitat de població era de 561 habitants per km².
Dels 518 habitatges en un 26,8% hi vivien nens de menys de 18 anys, en un 42,9% hi vivien parelles casades, en un 8,9% dones solteres, i en un 44,2% no eren unitats familiars. En el 34,4% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,76.
Per edats la població es repartia de la següent manera: un 22,4% tenia menys de 18 anys, un 7,9% entre 18 i 24, un 35,9% entre 25 i 44, un 28,5% de 45 a 60 i un 5,3% 65 anys o més.
L'edat mediana era de 37 anys. Per cada 100 dones de 18 o més anys hi havia 121,1 homes.
La renda mediana per habitatge era de 30.703 $ i la renda mediana per família de 37.250 $. Els homes tenien una renda mediana de 24.297 $ mentre que les dones 20.909 $. La renda per capita de la població era de 19.136 $. Aproximadament el 9,1% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Yellowstone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- West Yellowstone». American Fact Finder. Oficina del Cens dels Estats Units, 12-01-2010.
# Pelorocephalus

Pelorocephalus és un gènere de temnospòndil que va viure al Triàsic superior en el que avui en dia és Argentina.

## Taxonomia

* † Pelorocephalus mendozensis Cabrera, 1944
* † Pelorocephalus tenax Rusconi, 1949
* † Pelorocephalus cacheutensis Rusconi, 1953
* ?† Pelorocephalus ischigualastensis Bonaparte, 1975

## Referències

* ↑ Marsicano C. A. (1990) Redescripción del cráneo del holotípo de Pelorocephalus mendozensis Cabrera, 1944 (Amphibia, Temnospondyli) del Triásico del Cerro Bayo, Provincia de Mendoza. Ameghiniana. vol. 27, no1-2, pàg. 39-44 (32 ref.)
# Parc Clichy-Batignolles

El parc Clichy-Batignolles - Martin Luther King és un espai verd públic en fase de condicionament al 17è districte de París, no gaire luny de la square des Batignolles. Hi ha previstes de condicionar 10,8ha a terminis, de les que quatre ja són obertes d'ençà el 2007.

## Desenvolupament sostenible

Ha estat concebut per Jacqueline Osty sota la idea de desenvolupament sostenible amb:
* un balanç d'emissions de carboni nul·les o prop de zero.
* concepció i gestió òptima de l'energia (emprant un aerogenerador i de panells solars.
* recuperació de les aigües pluvials.
* gestió de les deixalles.
* utilització de plantes poc consumidores d'aigua.
* utilització de plantes autòctones que demanen poc adob i insecticides.

## Els diferents espais

Comprèn:
* un estany de 2900m² permetent el reciclatge de l'aigua de pluja i de l'aigua del Sena.
* 433m² d'espais de jocs per als petits.
* 520m² per als nens d'edat mitjana.
* 1200m² per als jocs de pilotes (terrenys descoberts).
* 915m² per al skatepark.
* 390m² per a la pràctica del bàsquet.
* bancs de fusta.

## Enllaços externs

* El parc a paris.fr
* La brochure de la mairie de Paris
* La brochure de la société Semavip Arxivat 2012-01-31 a Wayback Machine.
# Parlament Federal de Somàlia

El Parlament Federal de Somàlia (somali: Baarlamaanka Federaalka Soomaaliya, conegut com Golaha Shacabka Soomaaliya, ‘Casa del Poble de Somàlia’; àrab: البرلمان الاتحادي في الصومال, al-Barlamān al-Ittiḥādī fī aṣ-Ṣūmāl) és el parlament nacional de Somàlia. Format a l'agost de 2012, té la seu en la capital, Mogadiscio, i és bicameral, compost per una cambra alta (Senat) i una cambra baixa (Congrés).

## Eleccions parlamentàries de 2020

El desè Parlament de Somàlia va ser inaugurat el 27 de desembre de 2016. Atès que el mandat constitucional dels parlamentaris va finalitzar el 27 de desembre de 2020, Somàlia no compta ara amb un parlament federal representatiu legítim.

## Referències

* ↑ «Office of the Somali Parliament». Office of the Somali Parliament. Arxivat de l'original el 14 juliol 2012. Arxivat 14 de juliol 2012 a Wayback Machine.
* ↑ «Somalia swears in 283 members of parliament» (en anglès). UNSOM, 27-12-2016.
* ↑ «Resignation of President Farmajo is the right option before Somalia falls apart». Horn Observer, 03-01-2021.
# Peter Hall (director)

Peter Reginald Frederick Hall, o Peter Hall, CBE (Suffolk, 22 de novembre de 1930 — Londres, 11 de setembre de 2017) va ser un director de cinema, teatre i televisió anglès. A més, va ser director artístic de la Royal Shakespeare Company (1960 — 1968) i del Royal National Theatre (1973 — 1988). Així mateix, va destacar com a defensor del subsidi públic a les arts a la Gran Bretanya.

## Referències

* ↑ «Peter Hall Biography (1930-)». [Consulta: 11 gener 2020].
* ↑ O'Mahoney, John «Profile of Peter Hall» (en anglès). The Guardian, 12-02-2005. ISSN: 0261-3077.
* 1 2 Hall, Peter Sir. Making an exhibition of myself. Oberon, 2000.
* ↑ «Murió el director de teatro Peter Hall» (en castellà), 12-09-2017. [Consulta: 11 gener 2020].

## Bibliografia

* Pearson, Richard (1990). A Band of Arrogant and United Heroes. Londres: Adelphi Press. ISBN 1856540057

## Enllaços externs

* Peter Hall, video en People's Archive.
* Biografía de Fathom
* Godot almighty por Peter Hall
* Artículo en The Independent 2010
# Parc de Santa Margarida

El parc de Santa Margarida (en gallec: parque de Santa Margarida) és un lloc d'oci, natura, saber i cultura, situat al centre de la ciutat de la Corunya, sobre un turó ple d'arbres. És visible des de bona part de la ciutat i n'és el parc més gran, amb una superfície de 51.723 m².
En aquest, hi ha institucions culturals com el palau de l'Òpera o la casa de les Ciències. Es tracta d'un parc que ha tingut diferents usos amb el pas del temps. En aquest, va haver-hi molins de vent que avui són peces de museu.
Antigament el parc portava el nom de Joaquín Costa.

## Galeria d'imatges

* Sitja del segle XVI
* Amfiteatre
* Font
* Cruceiro de Capela
* Homenatge a Manuel Insua Santos
* Bust de Joaquín Costa
* Casa de les Ciències

## Enllaços externs

* Informació a la pàgina web de l'Ajuntament (castellà).
# Vulpiella

Vulpiella és un gènere monotípic de plantes de la família de les poàcies. La seva única espècie: Vulpiella stipoides, és originària de la Regió mediterrània. La seva única espècie és Vulpiella stipoides, va ser descrita per (L.) Maire i publicat a Bulletin de la Société d'Histoire Naturelle de l'Afrique du Nord 33(4): 95. 1942.

## Descripció

És una planta anual amb culms de 10-40 cm d'alt; herbàcia. Les fulles no auriculades. Les làmines de les fulles són lineals; estretes. Sense nervadura transversal i la lígula és una membrana truncada de 2-4 mm de llarg. Plantes bisexuals, amb espiguetes bisexuals; amb flors hermafrodites. Inflorescència paniculada (2-10 cm de llarg, amb un màxim de 4 branques en cada node); oberta (les branques i pedicels pulvinades).

## Sinonímia

* Brachypodium tenue (Tineo) Tineo
* Bromus sabulosus Guss.
* Bromus sardous Spreng.
* Bromus stipoides L.
* Bromus tenuis Tineo
* Cutandia incrassata (Parl.) Trab.
* Cutandia incrassata (Salzm. ex Lois.) Benth. ex W.D. Jacks.
* Cutandia letourneuxii (Asch. ex Durand & Barratte) F. Herm.
* Festuca clavata Moench
* Festuca incrassata Salzm. ex Loisel.
* Festuca letourneuxii (E.A.Durand) Asch. ex E.A.Durand & Barratte
* Festuca simplex Hornem. ex Steud.
* Festuca stipoides (L.) Desf.
* Festuca tenuis (Trin.) Nyman
* Loretia tenuis (Tineo) Hack. ex Willk.
* Vulpia incrassata Parl.
* Vulpia letourneuxii Asch. ex E.A.Durand & Barratte
* Vulpia stipoides (L.) Dumort.
* Vulpia tenuis (Tineo) Parl.
* Vulpiella incrassata (Parl.) Andr.
* Vulpiella tenuis (Tineo) Kerguélen

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-12. [Consulta: 6 març 2010].
* ↑ «Vulpiella». Tropicos.org. Jardí Botànic de Missouri. [Consulta: 18 gener 2014].
* ↑ Vulpiella a PlantList
* ↑ «Vulpiella». World Checklist of Selected Plant Families. [Consulta: 18 gener 2014].

## Enllaços externs

* Clayton, W.D., Harman, K.T. and Williamson, H. (2006 en endavant). Vulpiella. En: GrassBase - The Online World Grass Flora. (consultat el 6 de març del 2010)
# Wynantskill

Wynantskill és una població dels Estats Units a l'estat de Nova York. Segons el cens del 2000 tenia 3.018 habitants.

## Demografia

Segons el cens del 2000, Wynantskill tenia 3.018 habitants, 1.246 habitatges, i 857 famílies. La densitat de població era de 481,5 habitants per km².
Dels 1.246 habitatges en un 28,3% hi vivien nens de menys de 18 anys, en un 55,6% hi vivien parelles casades, en un 10% dones solteres, i en un 31,2% no eren unitats familiars. En el 26,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,4% tenia menys de 18 anys, un 6,5% entre 18 i 24, un 27,3% entre 25 i 44, un 25,9% de 45 a 60 i un 18,9% 65 anys o més.
L'edat mediana era de 42 anys. Per cada 100 dones de 18 o més anys hi havia 88,4 homes.
La renda mediana per habitatge era de 51.988 $ i la renda mediana per família de 61.951 $. Els homes tenien una renda mediana de 40.391 $ mentre que les dones 30.086 $. La renda per capita de la població era de 23.277 $. Entorn del 0,4% de les famílies i l'1,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wynantskill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wynantskill». American Fact Finder. Oficina del Cens dels Estats Units, 12-01-2010.
# Wyl·lieïta

La wyl·lieïta és un mineral de la classe dels fosfats, que pertany i dona nom al grup de la wyl·lieïta. Rep el seu nom en honor de Peter John Wyllie (1930-), professor de geologia de la Universitat de Chicago entre els anys 1965 i 1983, i de l'Institut Tecnològic de Califòrnia entre 1984 i el 1999, pel seu treball sobre la fosa del granit en condicions seques i aquoses. Va rebre la Medalla Roebling l'any 2001.

## Característiques

La wyl·lieïta és un fosfat de fórmula química (Na,Ca,Mn$^{2+}$,◻)₂Mn2+ 2Al(PO₄)₃. Va ser aprovada com a espècie vàlida per l'Associació Mineralògica Internacional l'any 1972, i publicada per primera vegada l'any següent. Cristal·litza en el sistema monoclínic. La seva duresa a l'escala de Mohs es troba entre 4 i 4,5. Forma sèries de solució sòlida amb la ferrowyl·lieïta i amb la rosemaryita. L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural dels Estats Units, a Washington DC, amb el número de catàleg 162557.
Segons la classificació de Nickel-Strunz, la wyl·lieïta pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, rosemaryita, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta a la mina Old Mike, a la localitat de Custer, que pertany al districte i al comtat del mateix nom, a Dakota del Sud, Estats Units. Sol trobar-se associada a altres minerals com: scorzalita, sarcòpsid, graftonita i arrojadita-(KFe), normalment en masses i cristalls bruts de fins a 10 cm. Als territoris de parla catalana ha estat descrita a Argelers de la Marenda i a Cotlliure, al departament francès dels Pirineus Orientals, i al Cap de Creus, a Cadaqués (província de Girona).

## Referències

* ↑ «Wyllieite» (en anglès). Mindat. [Consulta: 24 juny 2017].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 6 setembre 2016].
# Pastís d'escórpora

El pastís d'escórpora és una mena de púding elaborat amb la carn semigreixosa i preparada del cap-roig. Es tracta d'un plat tradicional de les cuines asturiana (on és conegut com a tiñosu), cantàbrica i basca (on es coneix com a kabraroka o itxaskabra).

## Característiques

La carn del cap-roig es cou en un brou de peix durant uns minuts per desactivar el verí de les espines. Malgrat ser un peix amb aparença vermella, la carn és blanca i fina. Algunes receptes empren lluç en comptes de cap-roig. Després de coure la carn, es barreja amb salsa de tomàquet i nata, a més d'algunes verdures cuites (pastanaga, api...) i se'n fa una massa al forn al bany Maria.

## Referències

* ↑ «Cabracho, ese pescado rojo que aquí llamamos krabarroka». Diario Vasco, 05-09-2016 [Consulta: 14 gener 2017].
# Yorketown

Yorketown és una concentració de població designada pel cens dels Estats Units a l'estat de Nova Jersey. Segons el cens del 2000 tenia 6.712 habitants.

## Demografia

Segons el cens del 2000, Yorketown tenia 6.712 habitants, 1.950 habitatges, i 1.790 famílies. La densitat de població era de 1.079,8 habitants per km².
Dels 1.950 habitatges en un 53,4% hi vivien nens de menys de 18 anys, en un 82,4% hi vivien parelles casades, en un 7,1% dones solteres, i en un 8,2% no eren unitats familiars. En el 6,7% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,4 i el nombre mitjà de persones que vivien en cada família era de 3,56.
Per edats la població es repartia de la següent manera: un 31,3% tenia menys de 18 anys, un 6,2% entre 18 i 24, un 29,1% entre 25 i 44, un 25,5% de 45 a 60 i un 7,8% 65 anys o més.
L'edat mediana era de 37 anys. Per cada 100 dones de 18 o més anys hi havia 93,9 homes.
La renda mediana per habitatge era de 89.351 $ i la renda mediana per família de 95.430 $. Els homes tenien una renda mediana de 70.789 $ mentre que les dones 42.295 $. La renda per capita de la població era de 31.132 $. Aproximadament el 2% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yorketown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Yorketown». American Fact Finder. Oficina del Cens dels Estats Units, 12-01-2010.